โรงเรียนเชียงคาน

โรงเรียนเชียงคาน (อักษรย่อ : ช.ค.; อังกฤษ:Chiang Khan School) เป็นโรงเรียนมัธยมศึกษาขนาดใหญ่ประจำอำเภอเชียงคาน จังหวัดเลย สังกัดเขตพื้นที่การศึกษามัธยมศีกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนมัธยมศึกษาที่เก่าแก่ที่สุดของจังหวัดเลย  (หากไม่นับโรงเรียนสโมสรวิทยาลัย และโรงเรียนสตรีเลยที่ถูกยุบเป็นโรงเรียนเลยพิทยาคมในปี พ.ศ. 2515) ปัจจุบันมีอายุ  ปี

ประวัติ 
โรงเรียนเชียงคาน เป็นโรงเรียนประจำอำเภอแห่งแรกในจังหวัดเลยและเป็นโรงเรียนมัธยมศึกษาแห่งที่ 3 ของจังหวัดเลยรองจากโรงเรียนสโมสรวิทยาลัย และโรงเรียนสตรีเลย เปิดทำการสอนเมื่อวันที่ 17 พฤษภาคม พ.ศ. 2493 โดยอาศัย โรงเรียนบ้านเชียงคาน "วิจิตรวิทยา" เป็นสถานที่ดำเนินการจัดการเรียนการสอน เมื่อเดือนกรกฎาคม พ.ศ. 2493 ผู้ปกครองนักเรียนร่วมกับอำเภอเขียงคาน และประชาชนได้สร้างอาคารเรียนชั่วคราวให้ 1 หลัง จึงได้ย้ายออกจาก โรงเรียนบ้านเชียงคาน "วิจิตรวิทยา" มาดำเนินการโดยเอกเทศและปรับปรุงบริเวณอาคารสถานที่มาเรื่อยๆ

ปี พ.ศ. 2493 ทางราชการได้จัดสรรงบประมาณสร้างอาคารถาวรให้ 1 หลังเป็นอาคารไม้ชั้นเดียวแบบปั้นหยา ประกอบด้วย ห้องเรียนและห้องพักครูซึ่งเป็นมุขกลาง 1 ห้อง ทำพิธีเปิดเมื่อวันที่ 5 มกราคม พ.ศ. 2493

ปี พ.ศ. 2500 ได้ขยายถึงชั้นมัธยมศึกษาปีที่ 6 และมีครู 12 คน นักเรียน 395 คน

ปี พ.ศ. 2504 ได้เปลี่ยนชั้น ม.1 เป็น ม.ศ.1 ตามหลักสูตรมัธยมศึกษาตอนปลาย พ.ศ. 2503

ปี พ.ศ. 2518 ได้รับอนุญาตให้ขยายการศึกษาถึงชั้นมัธยมศึกษาตอนปลาย โดยเปิดชั้นมัธยมศึกษาปีที่ 4 ตามหลักสูตรมัธยมศึกษาตอนปลายจนถึงปัจจุบัน

ปัจจุบัน โรงเรียนเชียงคาน ตั้งอยู่เลขที่ 48 หมู่ 2 ถ.ศรีเชียงคาน อ.เชียงคาน จ.เลย มีอาคารเรียน 5 อาคาร อาคารปฏิบัติการ 5 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,600 คน จัดเป็นโรงเนียนมัธยมศึกษาขนาดใหญ่ของจังหวัดเลย และเป็นโรงเรียนประจำอำเภอเชียงคาน ภายใต้การนำของท่านผู้อำนวยการ นายสุเมธ ปานะถึก โรงเรียนเชียงคานอยู่ในกลุ่มสหวิทยาเขตหลักเมืองของสำนักงานเขตพื้นที่การศึกษามัธยมศึกษา เขต 19

สถานที่ภายในโรงเรียน 
โรงเรียนมีอาคารเรียนประกอบด้วย
 อาคารหอประชุม
 อาคาร 1 
 อาคาร 2 
 อาคาร 3 
 อาคาร 4 
 อาคาร 5 
 อาคารโรงอาหาร
 อาคารโรงฝึกงาน 1
 อาคารโรงฝึกงาน 2
 อาคารโรงฝึกงาน 3
 อาคารโรงฝึกงาน 4
 อาคารโรงฝึกงาน 5
 สนามฟุตบอล
 ลานกิจกรรม

หลักสูตรที่เปิดสอน 
โรงเรียนเชียงคานมีแผนการเรียนที่เปิดสอน ดังนี้

ชั้นมัธยมศึกษาตอนต้น 
ห้องเรียนคุณภาพ 1 ห้องเรียน
ห้องเรียนธรรมดา 7 ห้องเรียน

ชั้นมัธยมศึกษาตอนปลาย 
จำนวน 6 ห้องเรียน ประกอบด้วย
ห้องเรียนวิทยาศาสตร์-คณิตศาสตร์ 2 ห้อง
ห้องเรียนศิลป์-ภาษา 3 ห้อง
ห้องเรียนทั่วไป 1 ห้อง

อ้างอิง 

เชียงคาน
เชียงคาน
เชียงคาน
เชียงคาน
สิ่งก่อสร้างในอำเภอเชียงคาน